FI Euroopan unionin virallinen lehti C 151/23

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

2010/C 151/10

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

Neuvoston Asetus (EY) N:o 510/2006

9 artiklassa tarkoitettu muutoshakemus

”CEREZAS DE LA MONTAÑA DE ALICANTE”

EY-N:o ES-PGI-0117-0099-12.04.2005

SMM ( X ) SAN ( )

1. Eritelmän kohta (kohdat), jo(i)ta muutos koskee:

 Tuotteen nimi Kuvaus Maantieteellinen alue  Alkuperätodisteet  Tuotantomenetelmä  Yhteys maantieteelliseen alkuperään  Merkinnät  Kansalliset vaatimukset  Muut

2. Muutoksen tyyppi:

 Yhtenäisen asiakirjan tai yhteenvedon muutos Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta)  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutokset:

3.1 Tuotteen kuvaus:

Koska kirsikoiden viljelytekniikat ovat parantuneet huomattavasti SMM-alueilla, niiden koko on kasvanut. Tutkimuksia on tehty siitä, voitaisiinko viljelijätasolla ottaa käyttöön uusi lisäluokka, joka koskisi läpimitaltaan yli 28 mm:n suuruisia kirsikoita. Samalla tutkittiin uuden luokan kaupallisia vaikutuksia. Tulokset olivat odottamattomat, sillä tällaiset kirsikat ovat laadultaan parempia, täyteläisempiä ja maltoisempia, minkä ansiosta saatavat tulot kasvavat erittäin suuren hintaeron vuoksi. Viljelijät saavat tällaisista kirsikoista jopa yli 1,50 EUR kilolta. Tämän vuoksi sääntelyneuvosto haluaa lisätä tällaisen uuden luokan (”Extra Valls 28”) suojeltujen tuotteiden tarjontaan.

3.2 Maantieteellinen alue:

Tuotantoalueeseen on otettu mukaan viisi uutta kuntaa (Alcoy, Biar, Castalla, Confrides ja Jijona). Näissä kunnissa on sama pinnanmuodostus, maaperä, ilmasto, kasvisto, viljelytekniikka, taloudellinen ja sosiaalinen tilanne sekä historia kuin nykyisellä alueella.

YHTEENVETO

Neuvoston asetus (EY) N:o 510/2006

”CEREZAS DE LA MONTAÑA DE ALICANTE”

EY-N:o ES-PGI-0117-0099-12.04.2005

SAN ( ) SMM ( X )

Tämä tiedotustarkoituksiin laadittu yhteenveto sisältää tärkeimmät tiedot eritelmän pääkohdista.

1. Jäsenvaltion toimivaltainen viranomainen:

Nimi: Ministerio de Medio Ambiente y Medio Rural y Marino Dirección General de Industrias y Mercados Alimentarios. Subdirección General de Calidad Diferenciada y Agricultura Ecológica Osoite: Paseo Infanta Isabel, 1 28071 Madrid ESPAÑA P. +34 913475361 / 84774 F. +34 913475770 Sähköposti: —

2. Ryhmittymä:

Nimi: Cerezas Montaña Alicante, Coop. V. Osoite: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA P. +34 966406700 F. +34 966406611 Sähköposti: infocoop@cerezas.org Kokoonpano: Tuottaja/jalostaja ( X ) Muu ( )

3. Tuotelaji:

Luokka: 1.6 – Hedelmät, vihannekset ja viljat sellaisenaan tai jalostettuina

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Tuotteen nimi:

”Cerezas de la Montaña de Alicante”

4.2 Kuvaus:

Seuraavat kirsikkalajikkeet: ”Burlat”, ”Tilagua”, ”Planera”, ”Nadal”, ”Picota” ja ”Picota Ambrunesa” (pääasialliset lajikkeet), ”Stark Hardy Geant”, ”Bing” ja ”Van” (pölyttävät lajikkeet), jotka ovat peräisin lajikkeista ”Prunus avium, L” tai ”Prunus cerasum, L” taikka niiden hybrideistä ja jotka on tarkoitettu ihmisravinnoksi tuoreina.

Suojatut kirsikkaluokat ovat ”Extra” ja ”Primera”. Kaupan pitämistä varten ne luokitellaan seuraavasti:

— Extra Valls 28,

— Extra Valls,

— Extra Normal,

— Primera,

Lajikkeiden läpimitat ovat seuraavat:

”Burlat” ja ”Stark Hardy Geant”:

— Extra Valls 28 ja +: vähintään 28 mm,

— Extra Valls: vähintään 26 mm,

— Extra Normal: vähintään 24 mm,

— Primera: vähintään 22 mm.

”Tilagua”, ”Planera”, ”Nadal”, ”Picota” ja ”Picota Ambrunesa”:

— Extra Valls 28 ja +: vähintään 28 mm,

— Extra Valls: vähintään 25 mm,

— Extra Normal: vähintään 23 mm,

— Primera: vähintään 21 mm.

4.3 Maantieteellinen alue:

Tuotantoalue sijaitsee Alicanten provinssin pohjoispuolella ja Valencian provinssin eteläpuolella. Siihen kuuluvat seuraavien kuntien alueet: Agres, Alcocer de Planes, Alcoy, Alfafara, Almudaina, Beneixama, Beniarrés, Benillup, Benimarfull, Biar, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Muro de Alcoy, Penáguila, Planes, Tollos, Vall d’Alcalá, Vall de Ebo, Vall de Gallinera, Vall de Laguart ja Villena Alicanten provinssissa sekä Bocairent ja Ontinyent Valencian provinssissa.

4.4 Alkuperätodisteet:

Seuraavat seikat ovat todisteita siitä, että tuote on peräisin asianomaiselta alueelta:

— Tuotteen ominaisuudet: Alueen kirsikoilla on tuotteen kuvausta koskevassa kohdassa mainittavat erityisominaisuudet, jotka johtuvat niiden kasvuympäristöstä sekä viljely- ja tuotanto-oloista. Nämä ominaisuudet eivät ole riittävät alkuperän takaamiseksi, sillä ainoastaan alueen asukkaat ja näiden kirsikoiden tuntijat pystyvät erottamaan tuotteen muista kirsikoista ja yhdistämään sen niiden kasvuympäristöön. Sen vuoksi alkuperä on varmistettava seuraavilla tekijöillä:

— Valvonta ja sertifiointi

Perusluontoiset tekijät takaavat tuotteen alkuperän. Nämä tekijät ovat seuraavat:

1. Kirsikat saadaan hyväksytyistä lajikkeista, jotka kasvavat tuotantoalueella sijaitsevilla rekisteröidyillä viljelmillä.

2. Sääntelyneuvosto on hyväksynyt rekisteröidyillä viljelmillä noudatettavat viljelymenetelmät.

3. Kirsikat pakataan rekisteröidyissä laitoksissa sääntelyneuvoston hyväksymien tarkastajien valvonnassa.

Sääntelyneuvostolla on seurantaohjelma, jossa määritellään toimet sen toteamiseksi, että viljelyä ja tuotteen valmistelua koskevia vaatimuksia noudatetaan. Lisäksi tuotteelle tehdään aistinvaraiset analyysit sen laadun varmentamiseksi.

Ainoastaan sellaiset kirsikat pakataan ja saatetaan markkinoille, joiden alkuperä on taattu sääntelyneuvoston numeroidulla vastaetiketillä ja jotka ovat läpäisseet kaikki tuotannon aikana tehdyt tarkastukset.

Koska koko prosessi voidaan jäljittää viljelmältä lopulliseen määräpaikkaan asti, kuluttaja saa takeet tuotteen alkuperästä.

Sääntelyneuvoston rekisteröidyille pakkauslaitoksille myöntämien vastaetikettien numero riippuu viljelijän pakkauslaitokselle toimittamista tuotteista ja markkinoille saatettavien tuotepakkausten koosta.

4.5 Tuotantomenetelmä:

Hyväksytyistä lajikkeista saatavat kirsikat saadaan rekisteröidyiltä palstoilta. Niiden kerääminen ja kuljetus hoidetaan huolellisesti ja sääntelyneuvoston asianomaiselle markkinointivuodelle vahvistamia vaatimuksia noudattaen.

Tuotteen pakkausprosessi on seuraava:

Tuotteen vastaanotto laitoksessa ja esipakkaaminen: hedelmien värin parantamiseksi ne voidaan varastoida sopivaksi ajaksi suljettuun tilaan, jossa on hyvä ilmanvaihto.

Valinta: epämuodostuneet, vahingoittuneet, rikkoontuneet, värittömät jne. hedelmät poistetaan.

Luokittelu: kirsikat luokitellaan niiden värin ja koon perusteella yhdenmukaisuuden varmistamiseksi.

Pakkaus: tuotteet asetetaan pakkauksiin. Jokaisen pakkauksen sisältö on yhdenmukainen ja ne sisältävät ainoastaan hedelmiä, joiden alkuperä, lajike ja laatu ovat samat ja läpimitta silmämääräisesti katsoen sama. Pakkauksesta näkyvä osa edustaa koko pakkauksen sisältöä.

Pakkaaminen: kirsikat on pakattava siten, että tuote suojataan sopivalla tavalla. Pakkauksen sisällä käytettyjen materiaalien, erityisesti paperin, on oltava uusia, puhtaita ja sellaisia, että ne eivät voi aiheuttaa muutoksia hedelmiin.

4.6 Yhteys maantieteelliseen alkuperään:

Kirsikkaviljelmien yhteys SMM-tuotantoalueseen voidaan osoittaa historiallisilla, topografisilla, ilmastollisilla ja viljelyteknisillä tekijöillä sekä käytetyillä käsittelytavoilla.

a) Historiallinen yhteys

Kirsikat ovat muiden hedelmien ja vihannesten ohella yksi perinteisistä viljelylajeista Alicanten ja Valencian alueilla. Niitä viljellään usein perhetiloilla, jotka ovat toimittaneet niitä muinaisista ajoista alkaen alueen pakkauslaitoksille niiden myymistä varten.

Kirsikkapuun toivat alueelle roomalaiset, jotka kehittivät kirsikoiden viljelyä valikoiden. Kirsikanviljelyn kulta-ajat koettiin maurilaisaikana.

Valencian maatalous- ja kalastusneuvoston 16 päivänä joulukuuta 1986 antamalla määräyksellä tuotteelle myönnettiin väliaikaisesti nimitys ”Cerezas de la Montaña de Alicante”.

b) Luonnollinen yhteys

— Pinnanmuodostus:

Tuotantoalue on yksi Valencian vuoristoisimmista alueista, ja se kuuluu proboreaalikauden esivuoristoon. Sen pinnanmuodostus on tyypillisesti poimuinen kaartuen vuorotellen ylös- ja alaspäin.

— Maaperä:

Vuoristossa maaperä on pääasiassa liitukauden kalkkikiveä, kun taas laaksoissa maaperä on lähinnä savea.

Alueen maaperälle on tyypillistä korkea hiilikarbonaattipitoisuus ja orgaanisen materiaalin vähäisyys.

On myös syytä mainita, että maaperässä on merkkejä saven huuhtoutumisesta, joka joissakin tapauksissa on erittäin voimakasta.

— Ilmasto:

Ilmasto on välimerellisen lauhkea. Lämpötila on kylmempi ja sademäärät korkeampia kuin muualla provinssissa.

Keskimääräinen vuotuinen lämpötila on 13–15,5 °C. Keskimääräinen sademäärä on 350–650 mm vuodessa.

— Hydrografia:

Alueen läpi virtaavat tärkeimmät joet ovat Serpis (Alcoy) ja Girona. Ensin mainittu saa alkunsa useiden Mariola- ja Carrascal-vuoristosta laskeutuvien vesien yhtymäkohdasta. Sen sivujoet ovat oikealla puolen Gorga- ja Penáguila-joet ja vasemmalla puolella Agres-joki. Jälkimmäinen saa alkunsa Llombay-vuoristosta, ja se kulkee Alcalá-, Ebo- ja Laguart-laaksojen läpi laskeutuen Välimereen.

4.7 Valvontaelin:

Nimi: Suojattu maantieteellinen merkintä ”Cerezas de la Montaña de Alicante”. Valvontaelin täyttää asetuksen (EY) N:o 510/2006 11 artiklan 3 kohdassa säädetyt vaatimukset Osoite: Crta. Albaida-Denia, s/n. 2 03788 Alpatro-La Vall de Gallinera (Alicante) ESPAÑA P. +34 966406640 F. +34 966406640 Sähköposti: crigpcerezas@hotmail.com

4.8 Merkinnät:

Sääntelyneuvosto hyväksyy etiketit. Niissä on ehdottomasti oltava suojattua maantieteellistä alkuperää ilmaiseva merkintä ”Indicación Geográfica Protegida Cerezas de la Montaña de Alicante”. Vastaetikettien on oltava sääntelyneuvoston numeroimia ja antamia.

(1) EUVL L 93, 31.3.2006, s. 12.